
కాన్పుల విషయంలో ముహూర్తాల వెర్రి గురించి మీరు రాసిన వార్తా కథనం (డెలి‘వర్రీ’–జులై 9) మా లాంటి ఎంతోమంది డాక్టర్లకు ఉపశమనాన్ని ఇచ్చింది. ప్రపంచంలో ఎక్కడా లేని విధంగా ముహూర్తం పిచ్చి మన దగ్గరే ఉండటం అత్యంత బాధాకరం. సిజేరియన్ చేయాల్సి వచ్చే కేసులలో అనేకమంది ముహూర్తం ప్రకారం ఆపరేషన్ చేయాలని డిమాండ్ చేస్తున్నారు. పట్టణాలలో ఈ జాడ్యం చాలా ఎక్కువ. శ్రామిక వర్గంలో ఈ వెర్రి దాదాపు కనిపించదు. చదువు పెరిగినకొద్దీ ఈ ముహూర్తాల పిచ్చి మరీ ఎక్కువగా ఉంటోంది. కొంతమంది డాక్టర్లు కూడా తమ కుటుంబసభ్యులకి ముహూర్తానికే సిజేరియన్ చేయించటం దీనికి పరాకాష్ట.హైదరాబాద్, విజయవాడ లాంటి సిటీలలో ముహూర్తానికి కాకుండా మామూలుగా జరిగే సిజేరియన్ ఆపరేషన్లు ప్రైవేటు ఆసుపత్రులలో చాలా తక్కువగా జరుగుతున్నాయి. ‘కాన్పుకు ముహూర్తం ఏమిటి?’ అని ఎవరైనా డాక్టర్లు ప్రశ్నిస్తే ‘మా సెంటిమెంట్లు మాకుంటాయి. ఎలాగో ఒకలాగా ఆ ముహూర్తానికి కాన్పు చేయండి’ అని బ్రతిమలాడుతున్నారు. డాక్టర్లు దీనికి లొంగకపోతే రాజకీయ నాయకులతో గాని, పెద్ద పెద్ద అధికారులతో గాని ఫోన్లు చేయించి ప్రభావితం చేస్తున్నారు. ఎవరన్నా డాక్టర్ గట్టిగా ‘ముహూర్తానికి నేను సిజేరియన్ చెయ్యను. సైన్స్ ప్రకారం ఎప్పుడు అవసరం అయితే అప్పుడే చేస్తాను’ అంటే తల్లికి గాని, బిడ్డకు గాని ఏదైనా కాంప్లికేషన్ వస్తే రోగులు ‘మేము చెప్పిన ముహూర్తానికి చెయ్యకుండా దుర్ముహూర్తంలో చెయ్యటం మూలానే ఇలా జరిగిందని’ తిరగబడతారని డాక్టర్లు భయపడుతున్నారు. అందుకని డాక్టర్లే ‘ముహూర్తం చూసుకోండి’ అని చెప్పడం జరుగుతోంది. మా హాస్పిటల్ లో ఎప్పటి నుంచో ‘ముహూర్తానికి ఆపరేషన్లు చెయ్యము’ అని నోటీసు పెట్టి గట్టిగా నిలబడుతున్నాము. మాలాంటి డాక్టర్లకు మీ కథనం ఉత్సాహాన్నిచ్చింది. ధన్యవాదాలు. – డా. దాసరి రామకృష్ణ ప్రసాదుపద్మావతి ఆసుపత్రి, చల్లపల్లి

kaanpula vishayamlo muhurtaala verri gurinchi meeru raasina varta kathanam (deli‘varri’–julai 9) maa lanti entomandi doctorlaku upasamanaanni ichindi. prapanchamlo ekkada laeni vidhamgaa muhurtam picchi mana daggare undatam atyanta badhakaram. sizarian cheyalsi vache kesulalo anekamandi muhurtam prakaaram aperation cheyalani demand chestunnaru. pattanaalalo ee jaadyam chala ekkuva. shraamika vargamlo ee verri daadaapu kanipinchadu. chaduvu periginakoddii ee muhurtaala picchi mari ekkuvagaa untondi. kontamandi daaktarlu kuudaa tama kutumbasabhyulaki muhurtaanike sizarian cheyinchatam deeniki parakashta.hyderabad, vijayavada lanti citylalo muhuurtaaniki kakunda maamuulugaa jarige sizarian aapareshanlu praivetu aasupatrulalo chala takkuvagaa jarugutunnaayi. ‘kaanpuku muhurtam emiti?’ ani evaraina daaktarlu prasniste ‘maa centimentlu makuntayi. elago okalaagaa aa muhuurtaaniki kaanpu cheyandi’ ani bratimalaadutunnaaru. daaktarlu deeniki longakapothe rajakeeya naayakulatho gaani, pedda pedda adhikaarulatho gaani fonlu cheyinchi prabhaavitam chestunnaru. evaranna dactor gattigaa ‘muhuurtaaniki nenu sizarian cheyyanu. sains prakaaram eppudu avasaram ayithe appude chestaanu’ ante talliki gaani, biddaku gaani edaina complication vaste rogulu ‘memu cheppina muhuurtaaniki cheyyakunda durmuhurtamlo cheyyatam moolaane ilaa jarigindani’ tiragabadataarani daaktarlu bhayapadutunnaru. andukani doctorley ‘muhurtam chusukondi’ ani cheppadam jarugutondi. maa haspital loo eppati nuncho ‘muhuurtaaniki aapareshanlu cheyyamu’ ani notisu petti gattigaa nilabadutunnamu. malanti doctorlaku mee kathanam utsaahaannichindi. dhanyavaadaalu. – daa. dasari ramakrishna prasaadupadmaavati aasupatri, challapalli